b'\n_START_ARTICLE_\nAgnes Beckdal\n_START_SECTION_\nPinsevekkelsen\n_START_PARAGRAPH_\nP\xc3\xa5 slutten av 1906 kom T.B. Barratt hjem fra en reise i Amerika. Han hadde opplevd pinsevekkelsen og hadde f\xc3\xa5tt d\xc3\xa5pen i Den hellige \xc3\xa5nd. Pinsevekkelsen fra Amerika forplantet seg til Norge og Agnes fikk en veldig hunger etter \xc3\xa5 oppleve \xc3\xa5ndsd\xc3\xa5pen.\n_START_SECTION_\nMisjonsreisen i Europa\n_START_PARAGRAPH_\nPinsevekkelsen i Europa kom f\xc3\xb8rst til Norge og dette var \xc3\xa5rsak til at mange europeere reiste til Oslo for \xc3\xa5 oppleve denne vekkelsen. Under en privat samling hos pastor T.B. Barratt, ble han spurt om ikke noen av de norske som hadde opplevd \xc3\xa5ndsd\xc3\xa5pen, kunne komme til Tyskland. Det ble bestemt at Dagmar og Agnes Thelle skulle dra, de dro p\xc3\xa5 slutten av 1907 ut p\xc3\xa5 en \xc2\xabmisjonsreise\xc2\xbb i Europa, blant annet til Danmark, Tyskland, Sveits, England og Skottland. De var blant annet med \xc3\xa5 bringe pinsevekkelsen og oppstarten av pinsebevegelsen til Tyskland. Det ble fornyelse og vekkelse i de lutherske forsamlingene. Mange fikk del i \xc3\xa5ndsd\xc3\xa5pen. Dagmar var \xc3\xa6resgjest da tysk pinsebevegelse hadde 70-\xc3\xa5rsjubileum i 1977._NEWLINE_De reiste i fem land p\xc3\xa5 seks m\xc3\xa5neder, overalt var det fulle hus og vekkelse. I England fikk de v\xc3\xa6re med da predikanten Smith Wigglesworth ble \xc3\xa5ndsd\xc3\xb8pt. I Edinburgh i Skottland fortsatte mange \xc3\xa5 opps\xc3\xb8ke m\xc3\xb8tene. Svigers\xc3\xb8nnen til William Booth, Booth Clibborn, fikk h\xc3\xb8re om de norske kvinnene og vekkelsen i Edinburg. Han kom med en sterk lengsel og fikk oppleve \xc3\xa5ndsd\xc3\xa5pen med tale i tunger. Tilbake i Norge bes\xc3\xb8kte de flere menigheter.\n_START_SECTION_\nIndia\n_START_PARAGRAPH_\nSammen med Dagmar Gregersen reiste hun den 4. mars 1910, ut som misjon\xc3\xa6rer i den norske pinsebevegelsen, til India. De skulle starte virksomhet i distriktet Banda, i det nordlige India, 600 km s\xc3\xb8rst\xc3\xb8st for New Delhi. Stedet hadde omtrent 1 million innbyggere._NEWLINE_Grunnen til at det ble Banda i India var en opplevelse i et b\xc3\xb8nnem\xc3\xb8te i et privathjem i Oslo der en ung kvinne opplevde \xc2\xab\xc3\xa5 bli fylt\xc2\xbb av Den hellige \xc3\xa5nd. Hun ropte ut under profetisk inspirasjon over Dagmar Gregersen: \xc2\xabDagmar, Dagmar, se jeg sender deg til det m\xc3\xb8rke stedet Banda.\xc2\xbb.\n_START_SECTION_\nMisjonsreisen i Europa\n_START_PARAGRAPH_\nPinsevekkelsen i Europa kom f\xc3\xb8rst til Norge og dette var \xc3\xa5rsak til at mange europeere reiste til Oslo for \xc3\xa5 oppleve denne vekkelsen. Under en privat samling hos pastor T.B. Barratt, ble han spurt om ikke noen av de norske som hadde opplevd \xc3\xa5ndsd\xc3\xa5pen, kunne komme til Tyskland. Det ble bestemt at Dagmar Gregersen og Agnes Thelle skulle dra, de dro p\xc3\xa5 slutten av 1907 ut p\xc3\xa5 en \xc2\xabmisjonsreise\xc2\xbb i Europa, blant annet til Danmark, Tyskland, Sveits, England og Skottland. De var blant annet med \xc3\xa5 bringe pinsevekkelsen og oppstarten av pinsebevegelsen til Tyskland. Det ble fornyelse og vekkelse i de lutherske forsamlingene. Mange fikk del i \xc3\xa5ndsd\xc3\xa5pen. _NEWLINE_De reiste i fem land p\xc3\xa5 seks m\xc3\xa5neder, overalt var det fulle hus og vekkelse. I England fikk de v\xc3\xa6re med da predikanten Smith Wigglesworth ble \xc3\xa5ndsd\xc3\xb8pt. I Edinburgh i Skottland fortsatte mange \xc3\xa5 opps\xc3\xb8ke m\xc3\xb8tene. Svigers\xc3\xb8nnen til William Booth, Booth Clibborn, fikk h\xc3\xb8re om de norske kvinnene og vekkelsen i Edinburg. Han kom med en sterk lengsel og fikk oppleve \xc3\xa5ndsd\xc3\xa5pen med tale i tunger. Tilbake i Norge bes\xc3\xb8kte de flere menigheter.\n_START_SECTION_\nIndia\n_START_PARAGRAPH_\nSammen med Dagmar Gregersen reiste hun den 4. mars 1910, ut som misjon\xc3\xa6rer i den norske pinsebevegelsen, til India. De skulle starte virksomhet i distriktet Banda, i det nordlige India, 600 km s\xc3\xb8rst\xc3\xb8st for New Delhi. Stedet hadde omtrent 1 million innbyggere._NEWLINE_I 1954, etter mer enn 40 \xc3\xa5r i India, flyttet de til Pinellas Park Home, USA. Hun tilbrakte sine siste dager p\xc3\xa5 aldershjemet Bethany Retirement Home i Lakeland, Florida. Agnes Beckdal ble 91 \xc3\xa5r.'